Raġel ta' wieħed u sittin sena min-Nadur ġie arrestat wara li allegatament laqgħet mara ta' sebgħa u erbgħin sena u baqa' sejjer. Il-każ seħħ fis-siegħa u kwart ta' waranofsinhar tal-ilbieraħ fi Triq Rue D'Argens, il-Gżira. Il-Pulizija tad-Distrett marru fuq il-post u minn investigazzjonijiet preliminari li saru nstab li l-mara ġiet milquta u mkaxkra minn vettura li baqgħet sejra. Aktar tard il-mara ġiet iċċertikata li tinsab fil-periklu tal-mewt. L-investigazzjonijiet tal-Pulizija wasslu biex ġiet identifikata l-vettura involuta fl-inċident, Ottawa YT30. Il-vettura involuta nstabet f'Għawdex u x-xufier ġie arrestat f'Għawdex ukoll. L-investigazzjonijiet tal-Pulizija b'rabta ma' dan il-każ għadhom għaddejjin. Bil-każ ġiet infurmata l-Maġistrat tal-Għassa Dr Audrey Demicoli li fetħet inkjesta. Mara ssofri ġrieħi serji wara 'hit and run' fil-Gżira